Diari Oficial de la Generalitat Valenciana


Sumari del DOGV 7663, del 23-11-2015 (2015/9476)

RESOLUCIÓ de 18 de novembre de 2015, de la Direcció general del SERVEF, per la que es redistribueixen els crèdits previstos en l'Ordre 41/2014, de 30 de desembre, de la Conselleria d'Economia, Indústria, Turisme i Ocupació, per la qual es regula i convoca el Programa de Tallers d'Ocupació a càrrec de l'exercici pressupostari 2015, com a iniciativa de formació dual en el marc del Pla d'Ocupació Conjunt de les Administracions Públiques Valencianes.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7663

Data del DOGV
:   23-11-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/9476


Data del document
:   18-11-2015

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 18 de novembre de 2015, de la Direcció general del SERVEF, per la que es redistribueixen els crèdits previstos en l'Ordre 41/2014, de 30 de desembre, de la Conselleria d'Economia, Indústria, Turisme i Ocupació, per la qual es regula i convoca el Programa de Tallers d'Ocupació a càrrec de l'exercici pressupostari 2015, com a iniciativa de formació dual en el marc del Pla d'Ocupació Conjunt de les Administracions Públiques Valencianes. [2015/9476]  
Vista la Llei 8/2014, de 26 de desembre, de Pressupostos de la Generalitat per a l'exercici de 2015.  
Mitjançant una Ordre 41/2014, de 30 de desembre, de la Conselleria d'Economia, Indústria, Turisme i Ocupació, es regula i convoca el Programa de Tallers d'Ocupació per a l'exercici 2015, com a iniciativa de formació dual en el marc del Pla d'Ocupació Conjunt de les Administracions Públiques Valencianes (DOCV 7459, 05.02.2015), a càrrec de la línia genèrica de subvenció T2946000 del subprograma 322.52, Formació i Qualificació Professional, del pressupost de la Generalitat per a l'exercici 2015.  
En dates 21 de maig de 2015 i 22 d'octubre de 2015 es va publicar en el Diari Oficial de la Comunitat Valenciana sengles Resolucions de 19 de maig de 2015 i 20 d'octubre de 2015, de la Direcció General del SERVEF, per les quals s'incrementa el crèdit màxim que ha de finançar les ajudes convocades per mitjà de l'Ordre 41/2014, de 30 de desembre, mencionada en el paràgraf anterior.  
Finalitzada la concessió de tallers d'ocupació de la província de València i no quedant cap sol·licitud per atendre que reunisca tots els requisits necessaris per a ser beneficiari de les subvencions previstes en l'Ordre 41/2014 de convocatòria, hi ha un disponible de 230.000,00 euros, mentres que a la província de Castelló hi ha sol·licituds que reunint tots els requisits necessaris per a ser beneficiari de les subvencions no han pogut finançar-se per insuficiència de crèdit per a això.  
  
Considerant que per a optimitzar els recursos assignats per mitjà de l'ordre de referència i aconseguir una adequada execució del programa, en la disposició final primera de la referida ordre es faculta la Direcció General del SERVEF perquè mitjançant una resolució que serà publicada en el Diari Oficial de la Comunitat Valenciana, puga, sense necessitat d'obrir un nou termini de presentació de sol·licituds, redistribuir els crèdits inicialment previstos per a adjudicar ajudes a altres projectes presentats a l'empara de l'esmentada convocatòria que reunint tots els requisits, inicialment no han pogut ser finançats per insuficiència de crèdit per a això.  
En virtut de tot el que s'ha exposat i fent ús de les facultats atribuïdes per la Llei 3/2000, de 17 d'abril, per la qual es crea el Servici Valencià d'Ocupació i Formació (SERVEF), i el Decret 194/2013, de 20 de desembre, del Consell pel qual s'aprova el Reglament d'organització i règim jurídic d'aquest, resolc:  
  
Únic  
Redistribuir els crèdits assignats en la disposició addicional primera de l'Ordre 41/2014, de 30 de desembre, de la Conselleria d'Economia, Indústria, Turisme i Ocupació, per la qual es regula i convoca el Programa de Tallers d'Ocupació a càrrec de l'exercici pressupostari 2015, com a iniciativa de formació dual en el marc del Pla d'Ocupació Conjunt de les Administracions Públiques Valencianes, d'acord amb el detall següent:  
  
Contra aquest acte, que esgota la via administrativa, els interessats poden interposar recurs contenciós administratiu en el termini de dos mesos, comptats des de l'endemà de la publicació, davant dels jutjats contenciosos administratius de la Comunitat Valenciana, de conformitat amb el que estableix l'article 8, apartat 3, així com l'article 46, apartat 1, ambdós pertanyents a la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant d'aquest mateix òrgan en el termini d'un mes, computat en els termes ja mencionats, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.  
  
La present resolució produirà efectes a partir de l'endemà de la publicació en el DOCV.  
  
València, 18 de novembre de 2015.- La secretària autonòmica d'Economia Sostenible, Sectors Productius, Comerç i Treball i directora general del SERVEF: María José Mira Veintimilla.